TOG รุกขยายตลาด AEC ผ่านบ.ร่วมทุนในตปท.-เจรจาพันธมิตรขยายสาขา
TOG รุกขยายตลาด AEC ผ่านบ.ร่วมทุนในตปท.-เจรจาพันธมิตรขยายสาขา
24 พ.ย. 2558

บริษัท ไทยออพติคอล กรุ๊ป จำกัด (มหาชน) หรือ TOG เปิดเผยว่า บริษัทรุกขยายตลาดต่างประเทศในแถบประชาคมเศรษฐกิจอาเซียน(AEC) เพิ่มขึ้นจากปัจจุบันที่มีสัดส่วนตลาดต่างประเทศอยู่แล้ว 90% โดยส่วนใหญ่เป็นประเทศในแถบยุโรป ออสเตรเลีย นิวซีแลนด์ สหรัฐอเมริกา และ เอเชียแปซิฟิค เป็นต้น
โดยการมุ่งขยายตลาด AEC นั้น บริษัทฯ วางแผนขยายสินค้าผ่านบริษัทร่วมทุน 3 ประเทศ คือ มาเลเซีย สิงคโปร์ และเวียดนาม รวมถึงอยู่ระหว่างศึกษาและเจรจากับพันธมิตรเพิ่มเติมในประเทศอินโดนีเซีย ฟิลิปปินส์ และเมียนมาร์ เพื่อขยายสาขารับกำลังซื้อในตลาด AEC